Csongrád Város Polgármesterétől M

Száma: Ref/27-47/2020.

Témafelelős: Kunstár Judit

ELŐTERJESZTÉS

## Csongrád Városi Önkormányzat Képviselő-testületének

## 2020. július 8-án tartandó rendkívüli ülésére

## Tárgy: Civil szervezetek 2020. évi támogatása

**Tisztelt Képviselő-testület!**

Csongrád Városi Önkormányzat Képviselő-testülete a 14/2020. (II. 20.) önkormányzati határozatával elfogadta és az 5/2020. (II. 21.) önkormányzati rendeletével megalkotta Csongrád város 2020. évi költségvetését. A költségvetésben 2.500.000 Ft-ot különített el a civil szervezetek támogatására, amely ugyanannyi összeg, mint az előző évben.

A helyi rendeletnek megfelelően, a bizottságok elnökeiből álló eseti bizottság a pályázatok megismerése után javaslatot tett a támogatások összegére, amelyet az 1. sz. melléklet tartalmaz.

Ebben az évben 46 pályázat érkezett be. Minden civil szervezet elszámolt a 2019. évben kapott támogatással és tartalmilag, formailag megfelelő pályázatot nyújtott be a 2020. évi támogatásra. A civil szervezetek a támogatásukat elsősorban működésükre, programjaik megszervezésére kérik.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Civil szervezetek 2019. évi támogatása” c. előterjesztést és az alábbi döntést hozta:

1. A Képviselő-testület az 5/2020. (II. 21.) önkormányzati rendeletében szereplő összeggel támogatja az 1. sz. mellékletben felsorolt civil szervezeteket.

1. A Képviselő-testület felkéri a polgármestert, hogy a biztosított összeg felhasználására kössön megállapodást az érintett szervezetekkel.

Határidő: 2020. július 15.

Felelős: Bedő Tamás polgármester

1. A Képviselő-testület felkéri a Gazdálkodási Irodát, hogy a megállapodások alapján a civil szervezetek támogatási keretét legkésőbb július 15-ig utalja ki.

Határidő: szöveg szerint

Felelős: Kruppa István, irodavezető

1. A Képviselő-testület felkéri az alpolgármestert, hogy a város honlapján tegye közzé az elnyert támogatási összegeket az előírt adattartalommal.

Határidő:2020. július 15.

Felelős: Cseri Gábor, alpolgármester

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa:

3. az érintettek

Csongrád, 2020. július 2.

Bedő Tamás

polgármester